એ વખતે પૂર્વોત્તરના લોકો પર હુમલાની અફવાઓ ફેલાવવા પાછળ પાકિસ્તાનની જાસૂસી સંસ્થા આઈએસએસનો હાથ છે એવો દાવો ભારતની ઇન્ટલિજન્સ એજન્સીઓ દ્વારા કરવામાં આવ્યો હતો. તાજેતરમાં જ ભારતના ૧૧ રાજ્યોમાં જે બાળક ચોરતી ગેંગ સક્રિય થઈ હોવાનો વીડિયો વહેતો થયો છે. તેનું કનેક્શન પણ પાકિસ્તાનમાં છે. એ વાત પણ સાબિત થઈ છે. ત્યારે એ કહેવું વધારે પડતું નથી કે, ભારતનાં દુશ્મનોને આપણા દેશની શાંતિ પચતી નથી માટે વારંવાર કોઈ તદ્દન જુઠ્ઠાણા ભરી અફવાઓ ફેલાવી સમાજ-સમાજ કોમ-કોમ વચ્ચે વૈમનસ્ય ફેલાવાનાં કૃત્સિમ પ્રયાસો કરવામાં આવી રહ્યા છે.